CELEX: 62019CB0807
Language: bg
Date: 2020-11-26 00:00:00
Title: Дело C-807/19: Определение на Съда (шести състав) от 26 ноември 2020 г. (преюдициално запитване от Софийски районен съд — България) — производства със заявители „Банка ДСК“ ЕАД, „Фронтекс интернешънъл“ ЕАД (Преюдициално запитване — Член 99 от Процедурния правилник — Защита на потребителите — Директива 93/13/ЕИО — Членове 3 и 6 — 8 — Директива 2008/48/ЕО — Член 22 — Неравноправни клаузи в потребителските договори — Служебна проверка от националния съд — Национално заповедно производство)

8.2.2021   
            
            
               BG
            
            
               Официален вестник на Европейския съюз
            
            
               C 44/11
            
         
      Определение на Съда (шести състав) от 26 ноември 2020 г. (преюдициално запитване от Софийски районен съд — България) — производства със заявители „Банка ДСК“ ЕАД, „Фронтекс интернешънъл“ ЕАД
      (Дело C-807/19) (1)
      
      (Преюдициално запитване - Член 99 от Процедурния правилник - Защита на потребителите - Директива 93/13/ЕИО - Членове 3 и 6 — 8 - Директива 2008/48/ЕО - Член 22 - Неравноправни клаузи в потребителските договори - Служебна проверка от националния съд - Национално заповедно производство)
      (2021/C 44/15)
      Език на производството: български
      
         Запитваща юрисдикция
      
      Софийски районен съд
      
         Страни в главните производства
      
      „Банка ДСК“ ЕАД, „Фронтекс интернешънъл“ ЕАД
      
         Диспозитив
      
      
                  1)
               
               
                  Правото на Съюза трябва да се тълкува в смисъл, че е пречка за това националният съд, сезиран с искане за издаване на заповед за изпълнение, да пропуска проверката за евентуална неравноправност на клауза в договор, сключен между продавач или доставчик и потребител, поради практически затруднения като работната натовареност на този съд.
               
            
                  2)
               
               
                  Член 6, параграф 1 и член 7, параграф 1 от Директива 93/13/ЕИО на Съвета от 5 април 1993 година относно неравноправните клаузи в потребителските договори трябва да се тълкуват в смисъл, че когато националният съд, сезиран с искане за издаване на заповед за изпълнение, предполага, че това искане се основава на съдържаща се в договора за потребителски кредит неравноправна клауза по смисъла на Директива 93/13, посочените разпоредби не са пречка той да може без възражение от страна на потребителя да изиска допълнителна информация от кредитора, за да провери евентуалната неравноправност на тази клауза.
               
            
                  3)
               
               
                  Член 3 и член 8 от Директива 93/13 във връзка с член 6 и член 7 от нея трябва да се тълкуват в смисъл, че в рамките на служебната проверка за евентуална неравноправност на клаузите в договор, сключен между продавач или доставчик и потребител, която националният съд извършва, за да установи дали е налице значителна неравнопоставеност между задълженията на страните съгласно договора, този съд може да взема предвид и националните разпоредби, гарантиращи по-висока защита на потребителите спрямо предвидената в тази директива.
               
            
         (1)  ОВ C 27, 27.1.2020 г.